Les obres de la zona est de l'antiga Gerència d'AHM han finalitzat
15 de novembre 2023

![](/media/0gnjb5h4/logo-feder-horizontal.png?width=850&height=362.65685850281267)

Les obres de la zona est de l'antiga Gerència d’Altos Hornos del Mediterráneo al Port de Sagunt per part de l'Ajuntament de Sagunt estan pràcticament finalitzades, ja que este matí s'ha signat l'acta de recepció parcial de l'obra. La previsió és que els jardins ja rehabilitats de la Gerència s'òbriguen a l'ús públic el pròxim 16 de desembre.

La inversió necessària per a convertir la zona est dels jardins de la Gerència en un parc públic i urbà ha sigut de més d'1.600.000 €, cofinançats al 50 % per l'Ajuntament de Sagunt i la Unió Europea, a través del Fons Europeu de Desenvolupament Regional (FEDER). L'actuació de rehabilitació global de la Gerència, que també contemplarà la zona oest, ascendix a un total de 2.257.710 €, que compta també amb una subvenció de la Diputació de València d'1.450.000 € aconseguida a través del Pla d'Inversions + de 2021.

![](/media/tbgpa4pk/img_9459_c.jpg?width=850&height=566.6666666666666)

![](/media/s2fgtf4e/img_9474_c.jpg?width=850&height=566.6666666666666)

![](/media/d5eld22t/img_9332_c.jpg?width=850&height=566.6666666666666)

![](/media/zxgdgkr2/img_9348_c.jpg?width=850&height=566.6666666666666)

L'obra s'ha centrat principalment en la recuperació i reorganització de la circulació interior del recinte mitjançant camins i senders per als vianants i per a mitjans de transport no motoritzats. Així mateix, també s'ha prioritzat mantindre l'estructura d'illes originals, rehabilitant els espais verds que alberguen i realitzant un tractament de vegetació i fauna, a més de la instal·lació de cartelleria identificant les espècies autòctones; la instal·lació de xarxes, de xarxa elèctrica, il·luminació i aigua potable, entre altres; la restauració de les edificacions existents per a frenar el seu avançat estat de deterioració; la reubicació d'aparcaments de bicicletes, i la senyalització de tot l'espai amb les condicions i recomanacions d'ús.

![](/media/3ghhfofl/img_9509_c.jpg?width=850&height=566.6666666666666)

![](/media/xw3ax5lb/img_9511_c.jpg?width=850&height=566.6666666666666)

![](/media/tpujnyyk/img_9495_c.jpg?width=850&height=566.6666666666666)

Este matí, a la signatura de la recepció han assistit, a més de tècnics municipals i de l'empresa adjudicatària que ha realitzat les obres, l'alcalde de Sagunt, Darío Moreno, la regidora de Patrimoni Cultural, Patricia Sánchez, i el regidor de Contractació, Javier Raro.

![](/media/pjofxiis/img_9473_c.jpg?width=850&height=566.6666666666666)

«**Entrem ja en el compte arrere per a poder gaudir dels jardins de la Gerència, una obra imprescindible la primera fase de la qual estem ja finalitzant**», celebra Darío Moreno, que a més assenyala que amb esta obra es guanya «**un espai per a la ciutadania de primera qualitat, un espai que estarà obert per al gaudi de tots i de totes**». Així mateix, indica que a partir que s'obriga l'espai a l'ús públic «**podrem valorar tots els treballs que s'han fet per a conservar el nostre patrimoni industrial**».

![](/media/yyvnblyv/img_9484_c.jpg?width=850&height=566.6666666666666)

Per part seua, Patricia Sánchez ha assegurat que amb la finalització s'està «**posant en valor tot este espai de la Gerència**» i que el que es pretén amb esta actuació és, a més del gaudi dels ciutadans i ciutadanes, «**honrar la memòria dels anys dels Altos Hornos i de tot el que suposa per a la ciutadania**».

![](/media/2tilyw5s/img_9315_c.jpg?width=850&height=566.6666666666666)

![](/media/3w3dorgj/img_9328_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/les-obres-de-la-zona-est-de-l-antiga-gerencia-d-ahm-han-finalitzat/ "Facebook")
*   [](http://twitter.com/share?url=https://aytosagunto.es/va/actualitat/les-obres-de-la-zona-est-de-l-antiga-gerencia-d-ahm-han-finalitzat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-de-la-zona-est-de-l-antiga-gerencia-d-ahm-han-finalitzat/ "Linked In")
*   [](mailto:?body=https://aytosagunto.es/va/actualitat/les-obres-de-la-zona-est-de-l-antiga-gerencia-d-ahm-han-finalitzat/)